Դաեշ-ի դեմ պայքարը շարունակվում է
Եթե Իրաքի, Իրանի ու Սիրիայի պաշտոնատար անձինք հայտարարում են Դաեշ-ի դեմ վերջնական հաղթանակի մասին, Միացյալ Նահանգներն ու նրա դաշնակիցները ավելի զուսպ գնահատական են տալիս՝ ընդգծելով, որ պայքարը Դաեշ-ի դեմ դեռ առջևում է:
2017 թվականը մեկնարկեց Ստամբուլի արյունալի իրադարձություններով, երբ Դաեշ-ի ահաբեկիչները կրակ բացեցին մարդկանց վրա ՛՛Ռեյնա՛՛ ակումբում, որի արդյունքում եղավ 39 զոհ: Այդ նույն ժամանակ Իրաքում կառավարական ուժերը ստիպում էին նահանջել Դաեշ-ի զինյալներին՝ Մոսուլում իրականացնելով հաջող ռազմական գործողություններ: ՛՛Թշնամին պարտության է մատնվել, դիմել է փախուստի ՝ թողնելով զենքն ու զինամթերքը մեր հարվածների ներքո ՛՛,- ասում էր գնդապատ Հիշամ Աբդուլկադիմը: Միևնուն ժամանակ Թունիսում Դաեշ-ը ևս անհաջողության էր մատնվում: Միացյալ Նահանգներն այդ օրերին ի դեմս նախագահ Թրամփի սպառնում էր Դաեշ-ին ոչնչացմամբ: ՛՛Մենք չենք օգտագործել մեր իրական կարողությունները: Մենք զերծ էինք մնում դրանից, սակայն մենք պետք է ոչնչացնենք Դաեշ-ը: Այլընտրանք չկա՛՛,- հայտարարել էր նախագահ Թրամփը: ԱՄՆ-ը սկսեց աջակցություն ցուցաբերել Սիրիայի ժողովրդավարական ուժեր անվանումը կրող զինված ջոկատներինին այն ժամանակ, երբ վերջիններս սկսեցին Ռաքքայի ազատագրման գործողությունը՝ տրամադրելով ռազմական տեխնիկա: Օժանդակություն էր ցուցաբերվում նաև Իրաքյան կառավարական ուժերին: ՛՛Մենք շարունակելու ենք աջակցել իրաքյան բանակին ու ժողովրդին, ովքեր պայքարում են թշնամու դեմ ՛,- ասել էր Ջիմ Մեթիսը։ Սակայն Իրաքում և Սիրիայում անհաջողություններ կրելով՝ Դաեշ-ն իր կողմնակիցների միջոցով հարվածներ էր հասցնում այլ վայրերում: Փետրվարին Փարիզում հարձակում տեղի ունեցավ Լուվրի թանգարանի պահակախմբի անդամների դեմ, իսկ մեկ այլ ահաբեկչական գործողություն տեղի ունեցավ Եգիպտոսի Ալեքսանդրիայում: Մարտ ամսին ահաբեկչական գործողություններ տեղի ունեցան նաև Պակիստանում և Աֆղանստանում, ուր զոհվեցին տասնյակ անմեղ քաղաքացիներ: ԱՄՆ-ը պատասխանեց խոշոր ռմբակոծությամբ Դաեշ-ի զինյալների դիրքերի վրա Աֆղանիստանի Նանգարհարի շրջանում: ՛՛Պարզ ասեմ, որ մենք կշարունակենք պայքարել աֆղանստանցի մեր գործընկերների հետ 2017 թվականին Դաեշ-ը վերացնելու համար՛՛,- հայտարարել էր էր Աֆղանստանում ՆԱՏՕ-ի ուժերի հրամանատար գեներալ Ջոն Նիքոլսոնը: Հուլիս ամսին Դաեշ-ը կրեց հերթական պարտությունը՝ կորցնելով վերահսկողությունը Մոսուլի նկատմամբ: ՛՛Ամբողջ աշխարհին հայտնում եմ Դաեշ ահաբեկչական կազմավորման պարտության և վերջնական անկման մասին՛՛,- հայտարարել էր Իրաքի վարչապետ Հայդել ալ Աբադին: Մոսուլի անկումից ամիսներ անց Դաեշ-ից ազատագրվեց նաև Ռաքքան և Ֆիլիպիններում Մարավի քաղաքը: Սակայն չնայած տարածքների կորստին՝ Դաեշ-ն իր ահաբեկչական գործողությունները տեղափոխեց այլ վայրեր՝ ահաբեկչական գործողություններ իրականացնելով Ստոկհոլմում, Փարիզում, Բարսելոնայում և Նյու Յորքում. ՛՛Դաեշ-ը հստակորեն ցույց է տալիս իր կարողութունը՝ շարունակելու գլոբալ պատերազմն ու պայքարը Արևմուտքի դեմ: Մենք Դաեշ-ի ակտիվությունն ենք արձանագրում Հյուիսային Աֆրիկայում, Աֆղանստանում, հարավ-արևելյան Ասիայի երկրներում ՛՛,- ասում է Պատերազմի հետազոտության հաստատության ավագ փորձագետ Ջենիֆեր Քաֆարելան: Ահաբեկչական խմբավորումն առաջնորդվում է իր առաջնորդ Աբու Բաքր ալ Բաղդադիի խոսքերով, ով կոչ էր անում համբերատար շարունակել պայքարը: